Осъдиха в Белгия българин на 3 години, бил сводник на жена си - DenNews.bg
Мирослав Митков Мослов е осъден на три години затвор за това, че е принуждава съпругата си да проституира в белгийската столица Брюксел, снъобщава електронното издание„Dernière Heure"., цитирано от news.bg.
32-годишният мъж трябва да плати и глоба в размер на на 27 500 евро. Мослов е принуждавал жена си да работи на витрините в квартал за платена любов в Брюксел.
Интересното в случая е, че съпругата на Мирослав сама отишла да подаде сигнал в полицията срекщу него, а след това се върнала, за да оттегли твърденията си. Жената обяснила, че много обича съпруга си, въпреки, че се омъжила за него против волята си.
Съпругата на Мирослав си признала пред разследващите, че той я е проверявал по няколко пъти на ден, а всички пари прибирал за себе си. По този начин Мирослав спестил 150 000 евро, парите крил в трезор в България, купил си и мерцедес.
Пред следователите Мослов обяснил, че работи в сферата на туризма в родината си и няма нищо общо с това, за което го обвинява съпругата му.